ผุด Starup ให้ครูทำธุรกิจเสริมรายได้ จี้ สกสค.ดูแลสุขภาพจิตแม่พิมพ์
ตั้งกุนซือจังหวัดละคนแนะนำกฎหมาย,เมื่อวันที่ 11 มี.ค. ที่โรงแรมปริ๊นพาเลซ กทม. สำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) จัดประชุมเชิงปฏิบัติการเพื่อพัฒนาคุณภาพการบริหารจัดการ นพ.ธีระเกียรติ เจริญเศรษฐศิลป์ รมว.ศึกษาธิการ กล่าวมอบนโยบายตอนหนึ่งว่าขอชื่นชมนายอรรถพล ตรึกตรอง ปฏิบัติหน้าที่เลขาธิการ สกสค.ที่ทำงานได้รวดเร็วภายในไม่กี่เดือนสามารถนำพา สกสค.ให้ผ่านพ้นวิกฤติได้ดี ตนมองว่าเรื่องสวัสดิการต่างๆ สกสค.ทำได้ดีอยู่แล้วรวมถึงการลดภาระหนี้ครู ขอฝาก สกสค.ให้ช่วยดูแลเรื่องความทุกข์ของครูว่ามีอะไรบ้าง รวมถึงการดูแลสุขภาพครู เพราะขณะนี้ตนเห็นว่าสุขภาพจิตของผู้สูงอายุมีปัญหามาก ทั้งยังพบสถิติมีผู้สูงอายุฆ่าตัวตายจำนวนมาก ดังนั้น อยากให้ สกสค.จัดกิจกรรมที่เหมาะสมแก่กลุ่มผู้สูงอายุด้วย นอกจากนี้อยากให้ สกสค.จัดสวัสดิการเรื่องที่ปรึกษาทางกฎหมายให้แก่ครูจังหวัดละ 1 คน เพื่อให้คำแนะนำทางกฎหมายกับครู เนื่องจากครูมีเรื่องที่เกี่ยวข้องกับข้อกฎหมายจำนวนมากและอาจยังขาดความรู้เพราะเป็นเรื่องเฉพาะทาง จึงอยากให้ สกสค.ช่วยดูแลให้ครูได้รับสิทธิทางกฎหมายอย่างเต็มที่,นพ.ธีระเกียรติกล่าวอีกว่า ขณะเดียวกันอยากให้ สกสค.จัดอบรมอาชีพออนไลน์แก่ครู หรือโครงการ Starup ให้ครูเริ่มทำธุรกิจของตัวเอง โดยใช้เวลานอกราชการทำอาชีพค้าขายทางออนไลน์ เพื่อสร้างรายได้ให้แก่ครูอีกทางหนึ่ง นอกจากนี้ใน ร่าง พ.ร.บ.การศึกษาแห่งชาติ พ.ศ มีการระบุถึงการปรับโครงสร้างกระทรวงศึกษาธิการ โดยเฉพาะองค์การค้าฯว่าจะอยู่ในสังกัดใดระหว่างคุรุสภาหรือ สกสค. เพราะทุกวันนี้สังคมยังสับสนแต่ส่วนตัวเห็นว่าหากองค์การฯมีอิสระและเป็นนิติบุคคลได้ก็จะทำการค้าได้มากขึ้น ไม่ควรมาอยู่ภายใต้สังกัดใคร แต่ทั้งนี้ก็ต้องขึ้นอยู่กับโครงการสร้าง ศธ.ใหม่ที่จะต้องปรับตาม พ.ร.บ.การศึกษาฯฉบับใหม่จะออกมาในรูปแบบใด.
เมื่อวันที่ 11 มี.ค. ที่โรงแรมปริ๊นพาเลซ กทม. สำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) จัดประชุมเชิงปฏิบัติการเพื่อพัฒนาคุณภาพการบริหารจัดการ
ธีระเกียรติ เจริญเศรษฐศิลป์,สกสค.,หนี้ครู,ผู้สูงอายุ,โครงการ Starup,ครู,การศึกษา